Knut Fjæstad

Knut Fjæstad (1912–1996)Minneord av Ole Ormseth i Aftenposten 20.11.1996 var en norsk Prøysen-venn og ansatt i NKL. Han huskes for sitt vennskap med Alf Prøysen, og for sin rolle som Prøysens «litterære fødselshjelper» på 1930-tallet. Han har skildret dette i boka -en dag i mårå : unge år med Alf PrøysenKnut Fjæstad. -en dag i mårå : unge år med Alf Prøysen. Tiden forlag, 1979. ISBN 82-10-01844-2

Fjæstad hadde et kort vikariat ved Rud samvirkelag på Rudshøgda høsten 1932, og rakk da å bli kjent med Alf Prøysen. De oppdaget at de hadde en felles interesse for litteratur.Alf Prøysen biografi   hos proysenhuset.noOve Røsbak. Alf Prøysen : Præstvægen og Sjustjerna. Gyldendal, 1992. ISBN 82-05-20955-3 (ebok fra bokhylla.no). Om Fjæstad; side 112–115, 136-142 og  I 1938 arbeidet Fjæstad på kontoret til Norges Kooperative Landsforening i Oslo, og hadde tilgang til redaktør Randolf Arnesen i bladet Kooperatøren. Fjæstad hadde spart på dikt som han hadde fått i brev fra Prøysen helt siden 1932. På den måten var han medansvarlig for at Prøysen første gang fikk dikt på trykk høsten 1938.

Fjæstad var også en av initiativtagerne til foreningen Prøysens Venner, og var med i det første interimsstyret i 1984.proysensvenner.no I tillegg til minneboka har Fjæstad også skrevet et lite hefte om Prøysen.Alf Prøysen. Utgitt av Prøysens venner og Ringsaker kommune, 1989. (ebok fra bokhylla.no)

I NKL arbeidet Fjæstad med informasjons- og opplysningsarbeid. Han deltok også i Samnemnda for studiearbeid som leder i fra 1956 til 1970.Fjæstads artikkel i boka Folkeopplysning i 50 år. Utgitt av Samnemnda for studiearbeid og NKL-forlaget, 1982. ISBN 8250801474 (ebok fra bokhylla.no) I kraft av ledervervet satt han i det offentlige utvalget som utredet Lov om voksenopplæring. Han hadde ellers verv som medlem i Den norske Nasjonalkommisjon til UNESCO i 12 år, medlem av det offentlige Voksenopplæringsrådet i 8 år, styremedlem og senere styreformann i Folkets Brevskole i hele 32 år, styret i Nordens folkliga akademi i 9 år, oppnevnt av Nordisk ministerråd, og i Opplysningsutvalget i Norges Idrettsforbund i 10 år. For sin innsats for folkeopplysningsarbeidet ble han tildelt Kongens fortjenstmedalje i gull. 

På 1960-tallet var han medlem av «Bokklubbens lyrikkutvalg», som var et veiledende redaksjonsråd for Bokklubbens Lyrikkvenner.

 Referanser 

Kategori:Personer fra Stange kommune
Kategori:Kongens fortjenstmedalje i gull
Kategori:Alf Prøysen